Flieter

De Flieter is in gebiet yn 'e Waadsee, bylâns de Ofslútdyk op 'e hichte fan it Monumint. 

De Flieter wie oarspronklik in djippe, fan súd nei noard rinnende farslinke dy't foar it skipferkear fan en nei de Sudersee brûkt waard. De slinke trochsnie in kwelder mei sânplaten, de Warkumerbûtenwaard. It Fryske Gea: Warkumerwaard argivearre

 Skiednis 
Yn 1799 wie dêr it Flieter-ynsidint dêr't in Nederlânsk eskader him samar oan de Britten oerjoech. De befelhawwe fan it eskadron, Samuel Story, waard dêr libbenslang út Nederlân troch ferballe.

De Flieter wie it lêste gat yn 'e Ofslútdyk. Dy waard op 29 maaie 1932 ôfsletten. Op dat plak stiet hjoed-de-dei it Flietermonumint. Der is in parkearplak en in fuotgongersbrêge oer de Rykswei 7. Yn 2007 waard it stânbyld fan Cornelis Lely dêrhinne ferhuze.

Troch de ryksoerheid waard yn 2009 op 'e hichte fan 'e Flieter 143 hektare Waad bestimd ta beskerme natoergebiet. Mokselbanken moatte har dêr ûnbehindere ûntjaan kinne. Yn it gebiet meie dêrom gjin moksels fongen wurde of oare boaiemsteurende aktiviteiten plakfine.Minister Verburg beschermt deel Waddenzee voor ontwikkeling mosselbanken, Waddenzee.nl / Ministearje LNV, 28 oktober 2009

 Sjoch ek 
 Fly

 Keppeling om utens 
 It sluten fan 'De Flieter' op 28 maaie 1932, Geheugen van Nederland foto

Kategory:Waadsee
Kategory:Ofslútdyk
Kategory:Geografy fan Fryslân
Kategory:Geografy fan Noard-Hollân
Kategory:Natoergebiet yn Noard-Hollân